
Товарларга декларация берилгенге чейин товарларды чыгаруу жөнүндө арызды толтуруу тартибинин 36-пунктуна өзгөртүүлөрдү киргизүү тууралуу

Евразия экономикалык бирлигинин Бажы кодексинин 120-беренесинин 3-пунктуна ылайык Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын                               2017-жылдын 13-декабрындагы № 171 чечими менен бекитилген Товарларга декларация берилгенге чейин товарларды чыгаруу жөнүндө арызды толтуруу тартибинин 36-пунктуна тиркемеге ылайык өзгөртүүлөр киргизилсин.

Товарларга декларация берилгенге чейин товарларды чыгаруу жөнүндө арызды толтуруу тартибинин 36-пунктуна киргизилүүчү
 ӨЗГӨРТҮҮЛӨР

1. Он төртүнчү абзацтан кийин төмөнкүдөй мазмундагы абзацтар менен толукталсын:
 «Россия Федерациясында бул колонкада төмөнкүдөй кошумча маалыматтар көрсөтүлүшү мүмкүн (каалоосу боюнча):
2018-жылдын 2-февралында Евразия экономикалык бирлигинде идентификациялоо каражаттары менен товарларды маркалоо жөнүндө макулдашуу күчүнө кирген датага же ал күчүнө киргенден кийин аталган Макулдашуунун 7-беренесин эске алуу менен жана Россия Федерациясынын мыйзамдарына ылайык Россия Федерациясынын аймагында идентификациялоо каражаттары менен маркалоого жаткан жана ички керектөө үчүн чыгаруу бажы жол-жобосуна жайгаштырылган товарларга карата:
товардын ар бир бирдигине же керектөө таңгагына (анын ичинде чекене сатуу үчүн топтом болгон жана ЕАЭБ ТЭИ ТНге ылайык бир код менен классификацияланган товардын керектөө таңгагына) (ал жок болгон учурда – баштапкы таңгакка) же товарда, баштапкы же керектөө таңгагында жайгашкан материалдык алып жүрүүчүгө (мындан ары – товарларды идентификациялоо коддору) түшүрүлгөн идентификациялоо каражаттарында камтылган идентификациялоо коддорунун жалпы саны. Керектөө таңгагы менен бириккен жана ЕАЭБ ТЭИ ТНге ылайык ар кандай коддор менен классификацияланган товарлар үчүн билдирилген товар боюнча идентификациялоо коддорунун жалпы санында ошол товарга карата түзүлгөн идентификациялоо коддору гана эске алынат;
маркалоо деңгээлинин коддук белгиси («0» – идентификациялоо каражаты товарга же керектөө таңгагына («3» жана «4»маркалоо деңгээлинин коддук белгилери бар керектөө таңгактарынан тышкары) (ал жок болгон учурда – баштапкы таңгакка) же товарда, баштапкы же керектөө таңгагында жайгашкан материалдык алып жүрүүчүлөргө («3» жана «4» маркалоо деңгээлинин коддук белгилери бар керектөө таңгактарынан тышкары), «1» – идентификациялоо каражаты топтук таңгакка же ушундай топтук таңгакта жайгашкан материалдык алып жүрүүчүгө түшүрүлгөн, «2»  – транспорттук таңгактын идентификациялоо коду транспорттук таңгакка түшүрүлгөн,                          «3» - идентификациялоо каражаты чекене сатуу үчүн топтом түрүндөгү жана ЕАЭБ ТЭИ ТНге ылайык бир код менен классификацияланган товардын керектөө таңгагына же мындай керектөө таңгагында жайгашкан материалдык алып жүрүүчүгө түшүрүлгөн, «4» – идентификациялоо каражаты ЕАЭБ ТЭИ ТНге ылайык ар кандай коддор менен классификацияланган жана ар кандай арыздарда же бир арызда өзүнчө товарлар менен билдирилген бир нече товарларды бириктирген керектөө таңгагына, же мындай таңгакта жайгашкан материалдык алып жүрүүчүгө түшүрүлгөн), ошондой эле (кагаз жүзүндө документ түрүндө арыз бергенде «/» бөлүүчү белгиси аркылуу) товарларды идентификациялоо коддору же топтук таңгакка түшүрүлгөн идентификациялоо каражаттарында камтылган идентификациялоо коддору (мындан ары – топтун таңгагын идентификациялоо коддору)  же транспорттук таңгакты идентификациялоо коддору; 
Россия Федерациясынын мыйзамдарына ылайык түзүлгөн жалпыланган бажы коддору (мындан ары – жалпыланган  бажы коддору) (бар болсо).
Электрондук документ түрүндө арыз берүүдө товарларды идентификациялоо коддорунун жалпы саны жөнүндө маалыматтар жана маркалоо деңгээлинин коддук белгиси арыздын түзүмүнүн тиешелүү реквизиттеринде, ал эми кагаз жүзүндө документ түрүндө арыз бергенде – бөлүү  «:» белгиси аркылуу көрсөтүлөт.
Идентификациялык коддору жалпыланган бажы кодуна бириктирилген товарлар үчүн маркалоо деңгээлинин кодунун белгиси көрсөтүлбөйт.
Жалпыланган бажы коддору, товарларды идентификациялоо коддору, топтук таңгакты идентификациялоо коддору, транспорттук таңгакты идентификациялоо коддору электрондук документ түрүндө арыз бергенде ар бир ушундай код боюнча арыздын түзүмүнүн тиешелүү реквизиттерин толтуруу жолу менен, ал эми кагаз жүзүндө документ түрүндө арыз бергенде – үтүр аркылуу көрсөтүлөт.
Товарларды идентификациялоо коддорун, топтук таңгакты идентификациялоо коддорун, катары менен кетүүчү транспорттук таңгакты идентификациялоо коддорун көрсөтүүдө тиешелүү диапазондун биринчи жана акыркы номерлери көрсөтүлөт.
Электрондук документ түрүндө арыз берүүдө бул маалыматтар арыздын түзүмүнүн тиешелүү реквизиттерин толтуруу жолу менен, ал эми кагаз жүзүндө документ түрүндө арыз бергенде  «–» бөлүүчү белги аркылуу көрсөтүлөт.
Товарларды идентификациялоо коду, топтук таңгактын идентификациялоо коду, транспорттук таңгактын идентификациялоо коду, ошондой эле жалпыланган бажы коду арызда мындай коддордо камтылган тамгалардын регистрин сактоо менен көрсөтүлөт.
Бирдиктүү бажы кодуна бириктирилген бардык идентификациялоо коддору бир товар катары берилген учурда жалпыланган бажы коду көрсөтүлөт.
Бир эле мезгилде товарларды идентификациялоо коду, топтук таңгакты идентификациялоо коду (бар болсо) жана транспорттук таңгакты идентификациялоо коду бар товарлар бир товар катары билдирилген учурда, эгерде бардык товарлар транспорттук таңгакты идентификациялоо коду түшүрүлгөн транспорттук таңгакка ээ болсо, транспорттук таңгакты идентификациялоо коду көрсөтүлөт.
Бир эле мезгилде товарларды идентификациялоо коду жана топтук таңгакты идентификациялоо коду бар товарлар бир товар катары билдирилген учурда, эгерде бардык товарлар топтук таңгакты идентификациялоо каражаты түшүрүлгөн топтук таңгакка ээ болсо, топтук таңгакты идентификациялоо коду же эгерде товарларды идентификациялоонун бардык коддору жана (же) топтук таңгакты идентификациялоо коду ушундай кодго бириктирилген болсо, жалпыланган бажы коду көрсөтүлөт.
Жалпыланган бажы коду, транспорттук таңгактын идентификациялоо коду жана (же) топтук таңгактын идентификациялоо коду бар жана жок товарлар бир товар катары билдирилген учурда мындай коддор төмөнкүдөй ырааттуулукта көрсөтүлөт:
жалпыланган бажы коддору (транспорттук таңгагын идентификациялоо коду түшүрүлгөн транспорттук таңгагы жок товарлар үчүн);
транспорттук таңгакты идентификациялоо коду (транспорттук таңгакты идентификациялоо коду түшүрүлгөн транспорттук таңгагы бар товарлар үчүн);
топтук таңгакты идентификациялоо коду (идентификациялоо каражаты түшүрүлгөн топтук таңгагы бар жана идентификациялоо коду жалпыланган бажы кодуна бириктирилбеген товарлар үчүн);
товарларды идентификациялоо коддору (транспорттук таңгагынын идентификациялоо коду түшүрүлгөн транспорттук таңгагы жана идентификациялоо каражаты түшүрүлгөн топтук таңгагы болбогон жана идентификациялоо коду жалпыланган бажы кодуна бириктирилбеген товарлар үчүн).
Көрсөтүлгөн коддору бар жана жок товарларга бир товар катары арыз берүүдө жалпыланган бажы коддору жана электрондук документ түрүндө арыз берүүдө маркалоонун ар бир деңгээли боюнча идентификациялоо коддору арыздын түзүмүнүн тиешелүү реквизиттерин толтуруу жолу менен көрсөтүлөт, ал эми кагаз жүзүндө документ түрүндө арыз берүүдө – товарларды идентификациялоо коддорунун жалпы санынан кийин жана бөлүү «:» белгисинен кийин маркалоонун деңгээлинин коддук белгилөөсүнөн баштап өзүнчө сап менен көрсөтүлөт.
Ар кандай арыздарда же өзүнчө товарлар менен билдирилген товарларда бир жалпыланган бажы коду, же транспорттук таңгактын бир идентификациялоо коду, же топтук таңгактын бир идентификациялоо коду болгон учурда, мындай код көрсөтүлбөйт. Бул учурда товарларды идентификациялоо коддорунун жалпы саны, маркалоо деңгээлинин коддук белгиси, ошондой эле товарларды идентификациялоо коду же топтук таңгакты идентификациялоо коду же транспорттук таңгакты идентификациялоо коду көрсөтүлөт, алар башка арызда же бир арызда өзүнчө товарлар менен билдирилген товарлар жөнүндө маалыматтарга тиешеси жок;
Евразия экономикалык комиссиясынын Кеңешинин 2015-жылдын                   23-ноябрындагы № 70 чечими менен бекитилген Контролдук (идентификациялык) белгилер менен маркаланууга тийиш болгон товарлардын тизмегине киргизилген жана ички керектөө үчүн чыгаруунун бажы жол-жобосуна жайгаштырылган, ошондой эле Россия Федерациясынын мыйзамдарында каралган учурларда эркин бажы зонасынын бажы                               жол-жобосу астында жайгаштырылган товарларга карата:
түшүрүлгөн контролдук (идентификациялык) белгилердин саны жана кош чекиттен кийин бөлүп туруучу «,» белги аркылуу боштуксуз алардын идентификациялык номерлери (идентификаторлору).
Түшүрүлгөн контролдук (идентификациялык) белгилердин удаалаш идентификациялык номерлери (идентификаторлору) бөлүүчү «–» белги аркылуу тиешелүү диапазондогу биринчи жана акыркы номерлерди коюу жолу менен көрсөтүлөт; ».
[bookmark: Par2]2. Он бешинчи абзац төмөнкүдөй редакцияда баяндалсын:
 «3-тилкеде:
товардын коду ЕАЭБ ТЭИ ТНге ылайык биринчи 6 белгиден кем эмес деңгээлде (боштуксуз).
Байкоого алынууга тийиш болгон товарга карата ЕАЭБ ТЭИ ТНге ылайык товардын 10 сандуу коду (боштуксуз), ал эми мындай коддон кийин «П» тамгасы көрсөтүлөт.
Беларусь Республикасында товардын 10 сандуу коду ЕАЭБ ТЭИ ТНге ылайык (боштуктарсыз) ички керектөө үчүн чыгаруунун бажы жол-жобосуна жайгаштырылган товарга карата да көрсөтүлөт, ал жөнүндө маалыматтар Беларусь Республикасында колдонулуучу кошумча бажы маалыматтарынын классификаторунда камтылган. Бул учурда ЕАЭБ ТЭИ ТНге ылайык товардын кодунан кийин (боштуксуз) ушул классификаторго ылайык коддун 4 белгиси (боштуксуз) кошумча көрсөтүлөт. Эгерде мындай товар бир эле учурда байкоого алынуучу товар болуп саналса, анда коддун 4 белгисинин маалыматтары (боштуксуз) товардын кодунан кийин ЕАЭБ ТЭИ ТНге (боштуксуз) жана «П» тамгасына ылайык көрсөтүлөт.
Россия Федерациясында товардын 10 сандуу коду ЕАЭБ ТЭИ ТНге ылайык (боштуксуз) идентификациялоо каражаттары менен маркаланууга тийиш болгон товарга карата көрсөтүлөт, эгерде мындай товарга карата маалыматтар ушул пункттун он жетинчи-он тогузунчу жана (же) отуз алтынчы абзацтарына ылайык көрсөтүлгөн болсо.
Электрондук документ түрүндөгү арызда мындай маалыматтар арыздын түзүмүнүн тиешелүү реквизиттеринде, ал эми кагаз жүзүндөгү документ түрүндөгү арызда – бөлүп туруучу «/» белги аркылуу көрсөтүлөт;».

